b'\n_START_ARTICLE_\nLopud\n_START_PARAGRAPH_\nLopud je otok v Jadranskem morju, ki pripada Hrva\xc5\xa1ki.\n_START_SECTION_\nGeografija\n_START_PARAGRAPH_\nLopud, na katerem stoji svetilnik, le\xc5\xbei v skupini Elafitskih otokov severozahodno od Dubrovnika. Od otoka \xc5\xa0ipana ga deli preliv Lopudska vrata, od Kolo\xc4\x8depa pa Kolo\xc4\x8depska vrata.  Na otoku je manj\xc5\xa1e pristani\xc5\xa1\xc4\x8de v istoimenskem naselju. Povr\xc5\xa1ina otoka meri 4,63 km\xc2\xb2. Dol\xc5\xbeina obalnega pasu je 14,63 km. Najvi\xc5\xa1ji vrh je  216 mnm visoka Pola\xc4\x8dica, ki se strmo spu\xc5\xa1\xc4\x8da proti morski obali, zaradi tega je ta del obale te\xc5\xbeko dostopen. Po sredini otoka poteka rodovitna ravnina, in ker so na otoku izviri vode, so tu nasadi z oljkami, vinogradi in sadovnjaki._NEWLINE_Na Lopudu so dobri pogoji za razvoj turizma, ki jih nudijo ugodne klimatske razmere, saj je letno preko 2590 son\xc4\x8dnih ur, raste  bujno mediteransko rastlinje in ugodne prometne povetave z bli\xc5\xbenjim Dubrovnikom. Na otoku sta dva zaliva: na severozahodu le\xc5\xbei Lopud, na jugovzhodu otoka pa zaliv \xc5\xa0unj z lepimi pe\xc5\xa1\xc4\x8denimi pla\xc5\xbea mi in zavarovan pred vsemi vetrovi, razen pred jugom, ki mu je povsem izpostavljen. Edino naselje Lopud le\xc5\xbei na notranji strani zaliva Lopud. Za zaliv Lopud velja, da je najve\xc4\x8dji in najlep\xc5\xa1i na otoku. Ob njem so se razvilo pomembno turisti\xc4\x8dno in kopali\xc5\xa1ko mesto._NEWLINE_Iz pomorske karte je razvidno, da svetilnik, ki stoji na koncu kolenastega valobrana v pristani\xc5\xa1\xc4\x8du oddaja svetlobni sgnal: R Bl 3s.\n_START_SECTION_\nZgodovina\n_START_PARAGRAPH_\nOtok je bil poselje \xc5\xbee v antiki. V anti\xc4\x8dni Gr\xc4\x8diji se je imenoval Delophodia, v rimskih \xc4\x8dasih pa Lafota. V 11. stoletju pa je pri\xc5\xa1el v posest Dubrovni\xc5\xa1ke republike, od leta 1457 dalje je bil na otoku sede\xc5\xbe kne\xc5\xbeevine. V 15. stoletju so se na otoku naselili begunci, ki so be\xc5\xbeali pred Turki.'